For første gang nogensinde er verdens bedste FIFA-spiller fra Danmark!

Navnet er August “Agge” Rosenmeier, en ung mand, der allerede har vundet DM to gange og nu altså verdensmesterskabet.

Det er en kæmpe bedrift af August og et kæmpe løft for e-sport i Danmark.

Læs også: De to VM deltagere

Turneringen, der er blevet afviklet i Rio de Janeiro i Brasilien, havde faktisk to danske deltagere; Anders “MrSuit” Bollerup måtte desværre melde sig ud allerede efter den indledende runde, mens August gik ubesejret gennem turneringen og til sidst altså endte med at vinde finalen med 3 – 1 efter en spændende kamp hvor August startede med at være bagud mod David Bytheway, fra England, men endte med at kunne kalde sig verdens bedste FIFA-spiller og nu er cirka 100.000 kr. rigere og ikke mindst en titel, der vækker respekt blandt de tusindevis af FIFA spiller i Danmark – men også i resten af verden.

August, kan udover en stor check og en sej titel, se frem til at komme til Ballon d’Or 2014 hvor han skal deltage.

Pixel.tv ønsker tillykke og håber snart at se dig på Pixel.tv igen.